
Observationum Particula XIV. in qua agitur de Latinorum formula: Sunt — qui. - 

EX TYPOGRAPHIA AULICA. 


f. riptionibus, quibus memoria recolatur Schiüresleri, viri sua in Gymnasium nostrum libe- 
ralitate ac munificentia de optimarum artium studiis egregie meriti, quum ea praestituta sit 
conditio, ut paucas intra paginas coerceatur, quidquid commentandi copiam fecerit, ante 
omnia id cavendum nobis esse videbatur, ne ipsis illis limitum praescriptorum angustiis 
orationis vixdum inchoatae filum subito abrumpere cogeremur. taque abstinendum esse 
credebamus ab argumento grandi aliquo et copioso, et cui continuationis quaedam inesset 
necessitas; potiusque videbatur et ad consilium propositum accommodatius , ejusmodi locum 
eligere, cui nec commentationis. nostrae brevitas, nec orationis exilitas damno esset aut de- 
trimento. Quo!ex genere esse speramus breviter haec et modice ad locum quendam Gram- 
maticae Latinae adnotata: quae num quid aut quantum utilitatis luminisve allatura sint, 
ambigere licet et ego ipse dubito, quin multum sit. Verumtamen non frustra in hoc dis- 

uisitionis genere elaborasse mihi videbor, si contigerit tum animos tironum attentiores red- 

ere ad naturalem illum rationis et orationis nexum et consensum, optimo cuique scriptori 
diligenter observatum, tum virorum eruditorum auctoritatem in hoc veluti disceptandi peri- 
eulum ac consortium devocare, Causam autem commentandi dedit Horatius atque ex inter- 
pretum praestantissimi poétae numero paene infinito Orellius, vir in paucis admirabilis, 
non magis ob eruditiouis subtilioris promptam et paratam copiam, quam ob singularem 
quandam et incredibilem in tota antiquitate, Romana maxime, quum perserutanda, tum illu- 
stranda diligentiam et assiduitatem. Is familiari sua, quam ipse vocavit, Carminum Horatiano- 
rum interpretatione effecisse mihi videtur, ut si forte Horatianae Musae studium apud no- 
stros homines relanguisset aut passim obdormivisset, denuo id liberali quadam invitatione et 
suscitaretur et acueretur. Etenim uti modesto nitore, quo ille typis exarari librum cura- 
vit, lectorum animos oculosque ad legendum allexit, ita sermonis elegantia et doctrinae co- 
pia aptoque rerum delectu invitatos retinet inque suam simul ac poétae gratam et acceptam 
familiaritatem deducit. Sed quemadmodum inter familiares usu fere receptum est, ut, dum 
in rebus gravioribus inque praecipuis disciplinae alicujus locis consentiunt, dé nonnullis : 
unius loci particulis secus statuere liceat, si cui forte dubitationis aliquid. inciderit aut su- 

Spicionis, ita et mihi a raestantissimo viro id concessum iri sperabam, ut quae in ejus in: - 
terpretatione familiari, minus probabilia visa essent, aperte. declararem, Sunt autem plura: 
ex quibus nunc unum potissimum locum pertractare in. animo est, ita tamen, ut non tam 
doctorum virorum auctoritatibus multisque undique collectis exemplis contendam: satis ha- 
bebo, judicii mei discrepantiam paucis indicasse idoneisque argumentis, quantum fieri potue- 
rit, firmasse. Impulit autem ad hoc censorium veluti munus non fastidiosa quaedam animi 
arrogantia, qua qui inflati sunt, non alia ulla re magis delectantur, quam carpendo, per- 
stringendo, detrectando: istam enim pravam seculi consuetudinem vehementer perhorresco; 
pro doeumento potius quaeso habeatur brevis haec commentatio diligentioris curae in optimo 
poéta recte interpretando collocatae. Exordium igitur sumere liceat. ab ipso Carminum Ho- 
rat. Libri I. principio, ubi Orellius Od. L, v. 3. ad verba Horatii ,,Sunt quos juvat** ad- 
notavit haec: ,,Hane constructionem alteri cum Conjunctivo plerumque praefert Horatius, 
ut pocta, rem cerfam et quotidie prope oculis propositam significaturus, Cicero semper 
construit cum Conjunctivo.« — Sed triplex mihi haee ita adnotata legenti suborta est dubita- 
tio. Primum mirabar, quod ista constructio poétae adserta esset tanquam propria et singularis; 
quamquam eadem est Reisigii sententia, sed confidentius illa quam verius pronunciata, ideo- 
que ab Haasio, viro acutissimo, diligentius ponderata atque ad certiores leges adstricta : 1) 
constat enim et aliis multis, rerum maxime scriptoribus, istam locutionem identidem usurpa- 
tam esse, Tum eandem verborum structuram prope necessariam crediderim , ubi res certa 
et quae ante oculos posita est, omnino quam quis tanquam expertam et compertam denotare 
voluerit, significetur. Denique, quum in ipsis etiam Ciceronis libris tam manu seriptis, quam 
qui typis exarati summaque diligentia per tot seculorum decursum a doctissimis viris re- 
censiti et castigati exstant, nec librariorum. nee grammaticorum aut interpretum ratio sibi 
constiterit atque etiamnum in quibusdam locis quum scripturae, tum judicii maneat diver- 
sitas: satius haud dubie erat et ad tironum intellectum accommodatius, si Orellio placuisset 
suum de Ciceronis dicendi consuetudine judicium ita temperare, ut quae in ista orationis 
construendae lege a nonnullis admissae fuerint ac defensae exceptiones, non prorsus retice- 
rentur, praesertim quum qui legem illam pervulgatam ac prope sancitam impugnarent, none 
nulli exstiterint et auctoritatis pondere et eruditionis judieiique subtilitate praecellentes viri : 
ex quibus Rlotzium (cfr. ejus adnotat. ad Cie, Tuscul.-IlI, 35, 76.) honoris causa nomi- 
nasse satis habeo, Accedit, quod ipse etiam Orellius Indicativum in tali conditione a Ci- 
ceronis oratione non prorsus alienum esse censuit, certe si quis Codicum auctoritati tan- 
tum concessum velit, quantum debetur. ?) Sed ne in eo quidem Orellius ex aequo judica- 
vit, quod Horatium Conjunctivum Modum Indieativo praetulisse affirmat; siquidem ex com- 
paratione locorum Horatianorum a Regelio ad Horat, Od. L, 1, 3. et ab Heindorfio ad Sat, 
Il, 4, 24, facta patet, Conjunctivum aut ad summum unius alteriusve exempli abundantia in 
oratiohe Horatiana Indicativum superare,' aut justa aestimatione facta, unum Modum cum 
altero aequo veluti Marte contendere. ltaque quum non modo iu ambiguo sit, utri dicendi 
formulae priores ab Horatio veluti partes tributae fuerint, sed gravior multo potiorque quae- 
atio sit, num primae istae aut secundae partes temere ac fortuito distributae fuerint, an id 

*) Cfr, Reisig's Forlesungen über lat, Sprachwissenseh, S. 606, Consentientem praeterea. mecum habeo Lübke- 
rum in: Commentar zu Zlorazs Oden Buch J—III. Schleswig 1841, Is autem p, 9. Orellii adnotationem 
arctioribus quidem limitibus circeumscribendam esse ait, argumentis nonnullis extrinsecus allatis ; sed de suis 
nihil addidit; post in appendice p, 359. totum se ad Jacobsii, Gymnasii Lubec, Directoris, sententiam (Oster- 
prog:amm 1840) accommodavit, 


3) Cfr, Gernhardi Ojuscula p. 106. Kuchner ad Cic, Tusc, II, 91, 76. ct Orellii ad eundem locum adnota- 

considerate: et. consulto se certà quadam lege factum sit; quumque poéticae illa dictionis 
vis et alacritas, qua Indicativi usum niti Grammatici ferunt, modo intentior, modo remis- 
sior appareat, ego equidem a me impetrare non potui, ut in iis aequiescerem, quae passim 
a viris doctis de re in utramque partem flexibili, varia et ancipiti tradita et promulgata re- 
peri. 5) : ] COMAS DN 
Accedebat necessitas quaedam, quae me interdum, nescio an alios praeter me ma- 
gistros, juberet artis nonnulla praecepta, qualia in Grammatieorum libris exposita legua- 
tur, ad tironum intellectum magis accommodare, eoque adduceret, ut si quae forte fusius 
explieata essent, in summam redigere conarer mente ae memoria facilius comprehendendam; 
ae quae forte divulsa et dissipata viderentur 3 certa quadam ratione constringere tentarem, 
In qua quum meditatione, tum ingeniorum exercitatione cavendum esse ipsi experti novi- 
mus, ne argutüs tempus teratur, neve ab sermonis quotidiani usu optimorumque scri- 
)torum consuetudine tota ista ratiocinatio nescio quo comminiscendi studio plus minusve ad 
alia omnia deflectat. Hac igitur eautionis lege accurate observata et structurae illius, eujus 
explieandae locus ille Horatianus copiam nobis fecit, diligentius explorata conditione, 
aliqua saltem spes est, nostram de ista dictione sententiam ,' etsi. non a subtilitatis recondi- 
tioris laude, tamen ab novitatis quadam specie commendationis nonnihil habituram. 
Ac primum quidem constat, eorum quae tanquam propria homini alicui oratione ad- 
seruntur, quaeque a Grammaticis singulari nomine Jfifributa vocantur vel, notionum dis- 
crimine passim sublato, .Praedicata, duo maxime esse genera: unum, quod ad animum 
ejusque adfectiones, varias sane ac prope infinitas, referre licet; alterum. quod ad actio- 
nes hominum spectat eorumque vel negotia vel conditiones vel necessitudines, Porro nemo 
facile rerum humanarum tam imperitus est, quin et intellexerit et concedat, prope admodum, 
immo proxime inter se distare ista duo veluti regna, in quibus omnes illos et versari et 
dominari haud inepte dieas, qui mente sua et ratione utuntur meditando, cogitando; judi- 
condo deque aliis alia referendo aut enunciando, Ipsa autem illa adfeectionum sensuumque 
cum actionibus hominum cognatio, et quae inde necessario consequitur in unum alterumve 
genus aberrandi faeilitas, praecipua causa esse videtur, cur etiam judieando et eloquendo 
non ita sibi constet seriptorum Latinorum ratio et consuetudo. Scilicet persuasum mihi est, 
locutionem illam ,,Sunt qui cet. utrumque dicendi Modum, de quibus quaeritur, admittere 
quidem , sed ea distinetione facta, ut unus aut alter necessario requiratur suumque loeum 
obtineat, prouti auctori alicui placuerit sententiam suam atque enunciationem vel ad ani- 
mum referre ejus, de quo judieat, vel ad ejus faceta et negotia. Ilaec enim, quia meri 
sunt vel voluntatis vel cogitationis eventus aut effectus, atque ob id ipsum ante oculos po- 
sita et quodammodo cuique animum attendenti conspicua et manifesta, hominibus, qui in 
iis versantur àut versati sunt, ita attribuuntur, ut nihil significetur, nisi id quod faetum 
est vel fit, et quod sensibus percipitur; ideoque Latini scriptores Índicativo Modo uteban- 
tur, eui haec propria vis subest, ut simpliciter enunciet ace designet id, quod esse aut non - 
esse ponunus et contendimus, At ubi seriptori alicui visum fuerit homines denotare, qui 
qualieumque animi eupiditate vel adfectu aliquid egerint aut intenderint, omnino, ubi ho- 
minum non tam actiones et res gestas, quam studia et contentiones indicare quis voluerit, 


?) Qui.novissime hac de re exposuit atque pro singulari ingenii acumine Latinique sermonis peritia perquam sub- 
üliter de utriusque Modi diserimine in formula ista: Sunt— qui — constituendo disputavit, Dr. G. T. A. 
Krüger, in libro nuper edito: Grammatik. der latein. Sprache 1842, uberrimo, quantum equidem video, gram- 
maticae institutionis fonte atque subsidio, tantum sane is apud me auctoritate valet, ut hoc opusculum prorsus reje- 
cissem, quamquam prope absolutum, nisi meam explicandi rationem a summi illius artis grammaticae doctoris 
sententia paululum discedere intellexissem, Quod quo jure factum sit, videant erudiüores. 

ibi semper fere Conjunctivum Modum in ista locutione adhibitum reperias. Cujus rei cau- 
sas detexisse mihi visus sum duas hasce: unam, quod Conjunctivo ibi potissimum locus est, 
ubi notionis fortuito appositae vel adjectae cum primaria aliqua indicanda est necessitudo: 
ea autem est conditio omnium illarum enuacialionum, quas ex alia quadam priore et ante- 
cedente pendere dicimus. Alteram causam in eo viderelicet, quod Pronominis relativi in ejusmodi 
enunciationibus singularis potestas haec est, ut ex multis paucos quosdam eligat, quibus ali- 
quid tanquam proprium vindicetur vel attribuatur, "Verumtamen in ho« negotio mens hu- 
mana non uno eodemque modo munere suo fungitur, sed, ni omnia fallunt, duae maxime 
patent viae, quarum utram ingrediamur, uti optio cuique data est, ita rerum natura et 
conditio meditantibus nobis mapistra quasi et dux adest, neque ita diu ambigere nos sinit, 
utra tanquam potior et expeditior capessenda sit. Etenim in rebus, quae in sensus inci- 
dunt, in negotiis, quae tractantur, in artibus, quas homines 'colunt, in operibus, quae 
conduntur, denique in multis aliis exercitationibus, quarum non tam finem atque consilium 
propositum spectamus, quam formam et speciem externam, plerumque suffieit. declarasse, 
homines iis operam dare iisque occupatos esse, nulla faeta aestumatione virium aut inten- 
tionis, nulla addita judicii et comparationis factae significatione, Satis habemus de itis 
bominibus retulisse, quae nobis cognita sunt et comperta: in quo enunciationum apposita- 
rum genere et Indicativo Modo utimur et Pronomen relativum nullam aliam vim obtinet, 
nisi copulandi, velut ,,Sunt, quibus unum opus est, Alia autem ratio est eorum loco- 
rum, in quibus auctori alicui placuit suum simul interponere judicium de hominum quo- 
rumdam indole atque natura, deque singulari eorum sive studio sive qualicunque animi 
adfectione: tum enim exprimatur necesse est interior enunciationis appositae, qua contine- 
tur id, quod hominibus quibusdam attribuitur, cum eorum ingenio et natura cognatio. 

anc enim qui indagarunt verbisque exprimere ac declarare voluerunt, non simpliciter de 
honüinum nonnullorum vel virtutibus vel vitiis retulisse aut exempla quaedam protulisse cen- 
sendi sunt, sed suam illis aut dignationem habuisse, aut arbitrariam quasi censuram in iis 
exereuisse, Quod ubi fit, Pronomen relativum, quod vocant, non solam copulandi vim obtinet, 
sed notionem includit talem, quam equidem dixerim rationalem, propterea quod enunciatio 
apposita non ex mera sensuum perceptione fluxit, sed ex ratiocinatione manavit, cujus ope 
ea maxime assequimur, quae ad caussas rerum atque effectus pertinent, Talem autem ne 
xum ubique fere detegas, ubi in ista locutione; de qua quaeritur, Conjunetivum positum 
repereris a Pronomine relativo pendentem, 


Sed dum breviter quaestionem institutam pertractare volui, paullo latius haec a me 
disputata esse sentio: quapropter praecipua disquisiionis membra artius adstringam, quo 
facilius expeditiusque sit cuique lectorum totam argumentationem uno veluti adspectu com- 
prehendere, Primum igitur censeo, in locutione illa: Sunt qui cet. videndum esse, utrum 
id, quod appositum est, ad animum referatur, an ad facta et res quasdam externas; deinde 
animadvertendum. esse, utrum auctor apposita ejusmodi enunciatione rem. modo aliquam 
eompertam referre voluerit, an suum simul de quibusdam hominibus prodere judicium. "Tum 
pro varietate Modorum diversam Pronominis relativi notionem statuendam esse existimo ; alias 
vicem illud sustincre copulae, qua quidquid enunciatur, cum Subjecto, quod nominant, tan- 
quam fortuitum aliquid et accidens connectitur; alias Pronomen indicare singularem  quan- 
dam hominum speciem et naturam vimque obtinere distinguendi, secernendi: quam vocare 
libuit rationalem ab interiore quadam necessitudine, quae intercedit inter attributum illud 
et naturam hominum praecipue, interdum rerum, de quibus agitur: quippe tum de homini- 
bus non tam simpliciter aliquid enunciatur, quam proprium eis aliquid- esse affirmatur. 

Verum jam satis dictum esse puto, quo harum rerum periti intelligant, quae mea 
sit de ista struetura sententia; superest, ut eliquot saltem exemplis approbem, non plane 
commenticia esse aut nugatoria, quae ita a me exposita sunt, neque temere me a vulgari- 

bus Grammaticorum praeceptis dissentire: qui quidem dissensus quoad et quatenus pertineat, 
uti prudentiorum judicio relinquo, ita jam mearum partium non est, pluribus vel exeusare 
vel deprecari. Ad scriptorum potius transeo locos quosdam , quos quantumvis paucos pro 
multis habeo ac satis valida sententiae meae propugnacula esse credo. Et primum quidem 
apud Sallustium Catil. c. 17 extr. legimus haec: [uere item ea tempestate, qui. crederent. 
et c. 22 in. Fuere, qui dicerenl; at contra c. 19 med. sunt; qui ita dicunt: ad quem locum 
interpretes pro suo quisque ingenio et exemplorum copiam congesserunt, et Indicativi usum. 
alii aliter explicare studuerunt. Quae omnia equidem nune non curo: id unum potius ve- 
lim mecum. respiciant lectores, Conjunetivum ea conditione atque tum a Sallustio esse ad- 
hibitum, ubi scriptoris potissimum intererat declarare, qui et quales hominum nonnullorum 
sensus fuerint, quae ipsis persuasio inhaeserit et unde exstiterit: omnino homines eum 
designare voluisse certae cujusdam indolis et naturae suoque simul judicio inserto signifi- 
casse, quo illi adducti fuerint, quo modo ingenium suum prodiderint et manifestarint; sie 
ut luce clarius sit, quam necessario quasi et naturali vinculo attributum illud cohaereat cum 
tota animi ac mentis adfectione et voluntate, Etenim in altero loco, qui est c, 22 in. post- 
quam ingenue retulit fuisse ea tempestate, qui dicerent Catilinam humani corporis sangui-. 
nem, vino permixtum , in pateris eireumtulisse, ipse, ut haec omnia ad illorum hominum 
ingenia referret, addit: Nonnulli ficta et haec et multa praeterea existumabant cet, Ex eo- 
dem genere est locus, qui exstat apud Liv. XXXVII, 58 f. Erant qui fama 1d majus bel- 
lum, quam diffieultate inferpretarentur: hoc est, si ad nostram rationem et legem expli- 
care velis: Erant, qui animo suo eo ferebantur, ut — interpretarentur. Nam post paullo 
Livius istorum hominum sententiam corrigit, dum addit: Ceterum vere aestimanti cet. 
Plura dabit exempla Ramshornius in Grammatie, amplior. S8. 177. p. 720 seq. quem qui 
adierint, facile sibi persuadebunt, insignem illum artis grammaticae doctorem non ita pro- 
cul ab nostra hujus rei expediendae ratione abfuisse. Jam vero, si quis quaerat, eur Sal- 
lustius in fertio illo loco, de quo supra dietum est, alterum Modum, Indicativum, usur- 
parit, non ita diffieile esse arbitror probabilem hujus constructionis causam adferre, Scili-. 
cet, dum seribit: Sunt, qui ita dicunt, imperia ejus (Pisonis) injusta, superba, crudelia 
barbaros nequivisse pati — non homines denotare voluit, quibus facere aliquid proprium 
esset et proclive, sed simpliciter de iis tradit aliquid ac refert, quod ipse vel sciscitando 
compererat, et quod vulgi ore ae fama ferebatur. Atque ad eandem legem revocanda et 
dijudicanda esse censeo Indieativi adhibiti exempla, quae apud Horatium prostant. Quid 
enim, quaeso, juvat aliud est nisi eventus atque id ipsum, quod quis assecutus est quodque 
alicui contigit gaudii ac voluptatis, omnino quidquid delectat aut commodi aliquid adfert 
atque jueundo animum perfundit sensu? Atque eadem est sententia versus 19. Est, qui 
nec veteris poeula Massici, Nec partem solido demere de die Spernit. Quibuslocis adnumeres 
praeter Sat, I, 4, 25, — Sat. II, 1, 1. Sunt, quibus in satira videor nimis acer et ultra Legem 
tendere opus: denique Sat. HI, 4, 47. Sunt, quorum ingenium nova tantum crustula promit, 
Nimirum haec omnia Horatius ita refert, uti expertus erat, nulla immixta aut approbatio- 
nis aut reprehensionis significatione; ideoque et haec et alia similia effectum quendam studi 
impensi et operae collocatae eventum indicant, apertum et manifestum et de quo fere inter 
omnes constabat, Adde, quod Horatius in illis paene locis omnibus, inprimis Carm. I, 1. id 
potissimum agit, ut mi ond propositum variis exemplis illustret: quae quum pleraque ex 
vitae usu atque a seculi moribus ducta essent et suppeditata, simpliciter enumerasse illa ac re- 
censuisse satis habebat, Similis est conditio loci, qui reperitur Od. 1, 7, 5. Sunt, quibus 
snum. opus est: ubi vix esse crediderim, qui Conjunctivum requirat; immo ipsa operis ali- 
cujus confieiendi aut absoluti notio istum Conjunctivi usum prorsus rejicere videtur, Sed 
quamquam longius haec disputatio processit, quam sperabam et propositum erat ab initio, 
tcmeu reliqua. sunt ambigua nonnulla, et quae amplam sane ad disceptandum praebeant 

materiam: de quibus, quid ego statuam, exponere necesse est, me prius ab opere suscepto 
discessisse videar, quam ad finem constitutum pro virili parte produxerim. Itaque primum 
non mirarer, si quis rationem reddi vellet, cur Ciceroni in locutione illa perquam vulgari 
et convenientius visum sit et usitatius fuerit Conjunctivum ponere, quam [ndicativum Mo- 
dum. Est haec gravioris momenti quaestio et discriminis plena, atque infiniti etiam laboris, 
utpote quae et locorum Ciceronianorum omnium accuratam requirat perlustrationem et, 
quod multo etiam difficilius esse nemo nescit , diligentem et consideratam variarum lectio- 
num, quas dicunt, aestumalionem: cui muneri gravi admodum et laborioso nec vires meas 
'Üec otium sufficere lubenter confiteor. Verumtamen id mihi tum observasse, tum ex locis 

assim  adnotatis atque in Grammaticorum libris congestis haud temere conjectasse videor, 
Ciceronem ad Conjunctivum usurpandum propterea promptiorem et paratiorem fuisse, quod 
ipsi, ut philosopho, proque naturali quodam veri investipandi studio et aptius videbatur 
et proelivius erat, quidquid vel usu expertus erat, vel animadverterat, ad hominum rerum- 

ue indolem referre et quaecunque fiebant aut agebantur, ex hominum sive opinionibus 
sive consiliis sive ingeniis aestumare: idque in aliis locis, qui ad id genus pertinent; de quo 
hie agitur, obscurius, in plerisque planius expressum reperient, quicunque ab ejusmodi 
perscrutatione non abhorrent, Sed vereor, ne alia ex iis locis cuique attentiori lectori sub- 
nascatur dubitatio, in quibus uterque Modus juxta positus et copulatus reperitur, sie ut 
ipsa illa Modorum variatione aequabilis orationis cursus turbatus videatur, Kx hoc genere 
est locus. Horatii. Epistolar. II, 2, 182. ,,Argentum, vestes Gaetulo murice tinctas Sunt, 
qui non Aabeant, est qui non curat habere,* Optime autem omnem dubitandi causam sus. 
tulit Bentlejus, qui illam Modorum variationem adversus nonnullorum tentamina eo tuitus 
est, quod habeant esse ajebat habere nequeant, qwuwm (lamen desiderent, Quae loci inter- 

retatio nostram de utriusque Modi singulari vi ae potestate sententiam egregie adjuvat. 
Est praeterea locus admodum memorabilis apud. Ciceronem 'T'usculan. HII, 31, 76. varie qui- 
dem ille ab interpretibus exagitatus, sed ejusmodi, ut quae a nobis rei explicandae ratio 
proposita est; satis firma et idonea appareat ad difficultates, quibus locus ille laborare videtur, 
tollendas: immo cavendum esse credo, ne Grammaticorum in legitima quadam orationis 
aequabilitate et concinnitate restituenda vel servanda effervescenti studio nimium concedatur. 
Quid enim juvat vulgarem sermonis usum tueri atque ad eundem numerum velle orationem 
procedere, ubi rerum ac sententiarum manifesta quaedam est varietas? 


Eam autem facile mecum agnoscet in loco Ciceroniano, de quo modo commemora- 
tum est, qui enunciationum appositarum accuratius perpenderit diversitatem, ex verbis potissi- 
mum conspicuam et manifestam, quibus continetur id, quod praedicatum Grammatici vo- 
cant. Etenim in loco illo Tuscul. MIL 31, 76. Cicero rem supra propositam exemplis 
illustraturus primo eos commemorat, qui unum consolantis officium esse putent, malum 
illud omnino non esse: ut Cleanthi placuit. Atqui philosophorum placita ad animum 
referenda atque ex iis esse, quae propria alieujus esse merito dicas, sponte apparet. "Trans- 
it deinde ad eos, qui abducunt a malis ad bona, ut Epieurus: quod verbum etsi non 
propriam vim retinet ac de mente in aliam partem traducenda dictum est, tamen conatum 
significat, quem oculis cernere sensibusque percipere queas, praesertim quum Epicureo- 
rum placita cum. moribus totaque vivendi ratione fere coalescerent et concordarent, sie ut 
quaeri posset, utra disciplinae Epicureae pars plus valuerit ad consolandum, placitorum vis 
an morum ac vitae exemplum? Pergit porro Cicero ad id genus philosophorum, qui satis 
putant ostendere, nihil inopinati accidisse, nihil mali: id quod aliter fere fieri non posse 
arbitror, certe non luculentius , quam argumentis extrinsecus petitis atque ipsis sensibus in 
auxilium vocatis. Postremo Cicero esse ait, qui haec omnia genera consolandi colligunt: 
quae colligendi ratio et ipsa pro opere habenda est, pro suis cujusque necessitatibus absol- 

vendo, 5) Sed haee hactenus, Properare enim tempus jubet ad tertiam. quaestionem uad 1i 


quam ut, quoad licet, respondeam, et usus dicendi et Grammaticorum efflagitat anctoritas: 


sed strictim haee attingere cogor, Etenim quaeritur, cur eonstanti quodam et sollenni ser- 
maonis usu in eadem illa locutione Conjuncüvo proprius locus concessus fuerit, ubi praeces- 
serit vel JNwumerale aliquod. indefiitwum, vel nomen ejusmodi, cui inesset vis negandi, ui ne» | 
mo, nullus cet. Quod ne cui mirum videatur aut. aliquantum distare ab lege, quam seri- 
ptores Latinos hoc in genere seeutos esse contendimus, ipsa prohibet tum eximendi ac se- 
cernendi, tum negandi actio: quam utramque in illis locutionibus admissam atque expressam 
videmus. Nulla autem sive exemptio sive negatio fit aut fieri potest, nisi judicio adhibito 
aut facta quasi censura ct aestumatione: quae quia tota vel ad hominum indolem vel ad re- 
yum naturam spectat, Conjunctivi Modi usurpandi Latine scribentibus, ex nostra certe sen- 
tentia, legitima quaedam imposita erat necessitas. 
Schüssleri autem memoriam ,. crastino die ritu ae more sollenni concelebrandam, re- 
colet oratione Latina de Joanne Matthia Gesnero, illustri doctriae et virtutis 
exemplo, ; 
Christianus Ciottlob 'Fheodorus Neumeister, Wurzbacensis, | 
omae classis discipulus, beneficio Scehüssleriano in ipsum collato ob ingenuum et hone- 
statis et literarum optimarum studium in primis dignus. Eum ae Sollennia nostra ut sua et 
praesentia et frequentia ornare et condecorare velint Énspectores Gymnasii Amplissi- 
mui, civitatis nostre E^roceres ac WMiagisiratus Gravissimiü rerumque nostra- 
rum ÉF'autores Efwumnanissimiüs omni qua decet observantia precor, MD 


 Seripsi GERAE, d. XXVII, Novembr, a. a Chr. n. MDCCCXLII. 


4) Cfr, Peter ad Ciceron, Orator. 51, 109, p, 188. ubi si non ejusdem prorsus generis, at cere similem loeum — s 
legimus hune: ,,Mistriones eos vidimus, quibus nihil posset in suo genere esse praestantius, qui nom solum im — - 


dissimillimis personis satisfaeiebant etc,, cui aequiparandus est locus Ciceron, dc Orat, II, 98, 121. Ceterum 

non dubito, quin ad eandem legem dirimi queat controversia, quae est inter viros doctos de alterutro Modo . 
admittendo apud Ciceron. de Orat, E, 52, 226: vid, Ellendt. ad h. 1, Multo enum illa latius patet, quam - 
nobis nune demonstrandi copia facta est. : PS 

